

VLADA REPUBLIKE HRVATSKE

Zagreb, 25. srpnja 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo gospodarstva |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o plaći članova Državne komisije za kontrolu postupaka javne nabave |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

Na temelju članka 7. stavka 7. Zakona o Državnoj komisiji za kontrolu postupaka javne nabave („Narodne novine“, br. [18/13](https://www.iusinfo.hr/zakonodavstvo/zakon-o-drzavnoj-komisiji-za-kontrolu-postupaka-javne-nabave-2013)., [127/13](https://www.iusinfo.hr/zakonodavstvo/zakon-o-izmjenama-i-dopunama-zakona-o-drzavnoj-komisiji-za-kontrolu-postupaka-javne-nabave)., [74/14](https://www.iusinfo.hr/zakonodavstvo/zakon-o-izmjenama-zakona-o-drzavnoj-komisiji-za-kontrolu-postupaka-javne-nabave)., [98/19](https://www.iusinfo.hr/zakonodavstvo/zakon-o-izmjenama-zakona-o-drzavnoj-komisiji-za-kontrolu-postupaka-javne-nabave-1). i [41/21](https://www.iusinfo.hr/zakonodavstvo/zakon-o-izmjenama-i-dopunama-zakona-o-drzavnoj-komisiji-za-kontrolu-postupaka-javne-nabave-1).), Vlada Republike Hrvatske je na sjednici održanoj donijela

**O D L U K U**

**o plaći članova Državne komisije za kontrolu postupaka**

**javne nabave**

**I.**

Plaća predsjednika, zamjenika predsjednika i ostalih članova Državne komisije za kontrolu postupaka javne nabave (u daljnjem tekstu: Državna komisija) utvrđuje se množenjem osnovice za obračun plaće državnih dužnosnika s koeficijentima za obračun plaće kako slijedi:

– predsjednik Državne komisije – 4,97

– zamjenik predsjednika Državne komisije – 4,42

– ostali članovi Državne komisije – 4,14.

Plaća predsjednika, zamjenika predsjednika i ostalih članova Državne komisije uvećava se za 0,5 % za svaku navršenu godinu radnog staža.

**II.**

Ova Odluka primijenit će se na obračun plaće predsjednika, zamjenika predsjednika i ostalih članova Državne komisije počevši s plaćom za mjesec srpanj 2024., koja se isplaćuje u mjesecu kolovozu 2024.

**III.**

Danom stupanja na snagu ove Odluke prestaje važiti Odluka oplaći članova Državne komisije za kontrolu postupaka javne nabave („Narodne novine“, broj 77/13.).

**IV.**

Ova Odluka stupa na snagu prvoga dana od dana objave u „Narodnim novinama“.

KLASA:

URBROJ:

Zagreb,

PREDSJEDNIK

mr. sc. Andrej Plenković

**Obrazloženje**

Zakonom o Državnoj komisiji za kontrolu postupaka javne nabave („Narodne novine“, broj 18/13., 127/13., 74/14., 98/19. i 41/21. - u daljnjem tekstu: Zakon) u članku 7. stavku 7. propisano je da će koeficijent i osnovicu za izračun plaće predsjednika Državne komisije, zamjenika predsjednika Državne komisije te ostalih članova Državne komisije utvrditi Vlada Republike Hrvatske odlukom, s time da utvrđeni osnovica i koeficijent ne mogu biti viši od osnovice i koeficijenta državnog tajnika. Ujedno je stavkom 9. istog članka propisano da se plaća člana Državne komisije uvećava za 0,5 % za svaku navršenu godinu radnog staža, a najviše za 20 %.

Prema Odluci o plaći članova Državne komisije za kontrolu postupaka javne nabave („Narodne novine“, broj 77/13.) osnovica za izračun plaće članova je osnovica utvrđena za obračun plaće državnih dužnosnika sukladno Odluci o visini osnovnice za obračun plaće državnih dužnosnika („Narodne novine“, broj 25/2013).

S obzirom na to da se osnovica za obračun plaće članova Državne komisije nije mijenjala od 2013. te da nije pratila povećanje osnovice za obračun plaće državnih službenika i namještenika, znatno su narušeni odnosi u plaćama između članova Državne komisije, s jedne strane, i državnih službenika i namještenika, s druge strane. Pored toga, došlo je do dodatnog nesrazmjera u plaćama nakon povećanja koeficijenata za obračun plaće državnih službenika i namještenika od 1. ožujka 2024., kada je stupila na snagu Uredba o nazivima radnih mjesta, uvjetima za raspored i koeficijentima za obračun plaće u državnoj službi („Narodne novine“, broj 22/24. i 33/24.) te su plaće pojedinih državnih službenika znatno veće od plaća članova Državne komisije.

Nadalje, sukladno izraženim koeficijentima u Uredbi o nazivima radnih mjesta, uvjetima za raspored i koeficijentima za obračun plaće u državnoj službi („Narodne novine" br. 22/24. i 33/24.), potrebno je uskladiti i koeficijente za obračun plaće članova Državne komisije.

Slijedom svega navedenog predlaže se da se osnovica za obračun plaće članova Državne komisije utvrđuje množenjem osnovice za obračun plaće državnih dužnosnika s koeficijentima za članove Državne komisije, da se ova Odluka primjenjuje na obračun plaće članova Državne komisije počevši s plaćom za mjesec srpanj 2024., koja će se isplatiti u mjesecu kolovozu 2024. te da stupanjem na snagu ove Odluke prestaje važiti Odluka oplaći članova Državne komisije za kontrolu postupaka javne nabave („Narodne novine“, broj 77/13.).